Börn | Fjölskyldulíf | mbl | 13.3.2019 | 7:00 Gleymdi barninu á flugvelli Móðir áttaði sig á því að hún hefði gleymt barninu sínu á flugvellinum í Jeddah þegar farþegaþotan sem hún var í var komin í loftið . mbl.is / AFP Farþegaþota á leið frá Jeddah í Sádi-Arabíu þurfti að snúa við eftir að hafa tekið á loft um helgina þar sem móðir í flugvélinni áttaði sig á því að hún hafði gleymt barninu sínu á flugvellinum . Þetta kemur fram á vefmiðli Newsweek . Flugvélin var eins og áður sagði á leið frá Jeddah til Kuala Lumpur í Malasíu . Myndband náðist af samtali flugstjóra við flugumferðarstjórn á flugvellinum . „ Guð veri með okkur , getum við snúið við ? Flugvélin óskar eftir því að fá að lenda aftur , farþegi í vélinni gleymdi barninu sínu í biðsal flugvallarins , aumingjans konan . “ Starfsmaður í flugumferðarstjórn biður flugmanninn að endurtaka söguna . „ Ég sagði það áðan , móðir gleymdi barni sínu og neitar að halda áfram í fluginu . “ „ Ok snúið við vélinni . Þetta er algjörlega nýtt fyrir okkur , “ heyrist í starfsmanni flugumferðarstjórnar á flugvellinum . Viðbrögð almennings létu ekki á sér standa í kjölfar atburðarins . Þar sem margir hrósuðu flugmönnunum fyrir manngæsku í aðstæðunum á meðan aðrir gagnrýndu gleymsku móðurinnar . Engar fréttir hafa fylgt í kjölfarið um móðurina og barnið , en svo virðist sem þau hafi náð saman aftur . Svipaðar aðstæður hafa komið upp áður . Í október árið 2018 sem dæmi gleymdu þýsk hjón fimm ára dóttur sinni á flugvelli í Suður-Stuttgart . Lögreglan fann dótturina á ráfi um flugvöllinn þar sem ekki var ljóst hversu lengi barnið hafði verið týnt . Foreldrarnir útskýrðu það þannig að þau hafi farið af flugvellinum hvort í sínum bílnum og móðirin taldi dótturina með föðurnum í bíl og öfugt .